Έκθεση Διοικητικού Συμβουλίου  – 30 Ιουνίου 2024 
 
26 
 
 
μελλοντικές κινήσεις των παραμέτρων της αγοράς, χωρίς να γίνεται καμία υπόθεση για τη στατιστική κατανομή των παραγόντων 
κινδύνου που χαρακτηρίζουν το χαρτοφυλάκιο. Το εύρος των ιστορικών διακυμάνσεων εκτείνεται στα τελευταία δύο (2) χρόνια.  
Καθώς η μέτρηση Value-at-Risk δεν εκτιμά τον κίνδυνο που προκύπτει από εξαιρετικά δυσμενή σενάρια (tail risk), η Αναμενόμενη 
Απώλεια είναι μια επιπλέον μέτρηση που χρησιμοποιείται για το σκοπό αυτό. Ενώ η μέτρηση Value-at-Risk αποτυπώνει τη μέγιστη 
ζημιά που προκύπτει σε ένα συγκεκριμένο επίπεδο εμπιστοσύνης, η Αναμενόμενη Απώλεια αποτυπώνει τη μέση απώλεια που 
μπορεί να προκύψει πέραν αυτού. 
Συμπληρωματικά της μέτρησης VaR, διενεργείται άσκηση προσομοίωσης ακραίων καταστάσεων για την εκτίμηση των δυνητικών 
αποτελεσμάτων στις αξίες των χαρτοφυλακίων υπό δυσμενείς συνθήκες. Χρησιμοποιείται προσέγγιση ανάλυσης σεναρίων όπου 
ορίζεται μια σειρά μεταβολών (ιστορικών ή market specific) στις παραμέτρους της αγοράς. Τα αποτελέσματα των ασκήσεων 
προσομοίωσης ακραίων καταστάσεων παράγονται από την ίδια μηχανή υπολογισμού που παράγει τα στοιχεία VaR και αναλύονται 
βάσει σεναρίου για τον προσδιορισμό της απόδοσης των θέσεων στο πλαίσιο προκαθορισμένων σεναρίων. 
Ο Όμιλος και η Τράπεζα αξιολογούν την αξιοπιστία των εκτιμήσεων του Value-at-Risk, εφαρμόζοντας σχετικό πρόγραμμα ελέγχου 
εκ των υστέρων (back-testing program) στο χαρτοφυλάκιο των συναλλαγών τους, μέσω σύγκρισης της εκτίμησης της τιμής Value-
at-Risk με την αντίστοιχη πραγματική μεταβολή της αξίας του χαρτοφυλακίου, λόγω μεταβολής στις τιμές της αγοράς, σε 
καθημερινή βάση. 
Επιτοκιακός Κίνδυνος στο Τραπεζικό Χαρτοφυλάκιο  
Ο Επιτοκιακός κίνδυνος στο τραπεζικό χαρτοφυλάκιο (IRRBB) είναι ο κίνδυνος που προέρχεται από δυσμενείς μεταβολές των 
αγοραίων επιτοκίων στην κερδοφορία και τα κεφάλαια του Ομίλου και αφορά: 
 
Κίνδυνος επιτοκιακού ανοίγματος ή κίνδυνος ανατιμολόγησης, που προέρχεται από τη χρονική αναντιστοιχία στο προφίλ 
ληκτότητας και ανατιμολόγησης των επιμέρους στοιχείων ενεργητικού και παθητικού,  
 
Κίνδυνος βάσης, που προέρχεται από την ατελή συσχέτιση στην αναπροσαρμογή των επιτοκίων που ο Όμιλος εισπράττει ή 
καταβάλει, σε στοιχεία του ισολογισμού με παρόμοια επιτοκιακά χαρακτηριστικά, 
 
Κίνδυνος δικαιωμάτων προαίρεσης, που προέρχεται από ενσωματωμένα δικαιώματα προαίρεσης στα επιμέρους στοιχεία 
του ισολογισμού, που μεταβάλλουν το επίπεδο και το χρονοδιάγραμμα των ταμειακών ροών που σχετίζονται με ευαίσθητα 
ως προς το επίπεδο των αγοραίων επιτοκίων στοιχεία ενεργητικού και υποχρεώσεις.  
Οι μεταβολές στις τιμές των επιτοκίων επηρεάζουν την κερδοφορία του Ομίλου, μεταβάλλοντας το καθαρό επιτοκιακό 
αποτέλεσμα, καθώς και την αξία άλλων εσόδων ή εξόδων ευαίσθητων σε μεταβολές επιτοκίων. 
Οι μεταβολές των επιτοκίων επηρεάζουν επίσης την αξία των στοιχείων ενεργητικού και των υποχρεώσεων, αφού η παρούσα αξία 
μελλοντικών χρηματοροών (και σε ορισμένες περιπτώσεις οι ίδιες οι χρηματοροές) μεταβάλλεται όταν τα επιτόκια αλλάζουν. 
Συνεπώς, μία αποτελεσματική διαδικασία διαχείρισης κινδύνων, η οποία εκτιμά, παρακολουθεί και συντελεί στη διατήρηση του 
επιτοκιακού κινδύνου μέσα σε αποδεκτά όρια (μέσω αποτελεσματικής αντιστάθμισης, όπου αυτή κρίνεται απαραίτητη), είναι 
επιτακτική για την ασφάλεια της χρηματοοικονομικής απόδοσης του Ομίλου. 
O Όμιλος εφαρμόζει πολιτική διαχείρισης επιτοκιακού κινδύνου που υιοθετεί τεχνικές αποτιμήσεων που βασίζονται κυρίως στα 
χαρακτηριστικά ληκτότητας και ανατοκισμού των στοιχείων του Ισολογισμού, ενσωματώνοντας συμπεριφορικά μοντέλα, όπου 
αυτό κρίνεται απαραίτητο, σύμφωνα με τις κανονιστικές απαιτήσεις και τις βέλτιστες πρακτικές της αγοράς. 
Στον Όμιλο, ως μέγεθος εκτίμησης του επιτοκιακού κινδύνου, υπολογίζεται η μεταβολή της καθαρής παρούσας αξίας των 
στοιχείων ενεργητικού-υποχρεώσεων, που προκαλείται από μεταβολή των αγοραίων επιτοκίων (ΔNPV – ΔEVE).  Επιλέον 
υπολογίζεται ο δείκτης των «Επιτοκιακών Αποτελεσμάτων σε Κίνδυνο» (ΔNII – Earnings at Risk), ο οποίος εκφράζει την αρνητική 
επίπτωση στο προβλεπόμενο ετήσιο επιτοκιακό αποτέλεσμα από μία μεταβολή των αγοραίων επιτοκίων.